
CONSILIUL LOCAL AL MUNICIPIULUI


    S I G H I Ş O A R A 

H O T Ă R Â R E A  NR. 92

                    din 26 mai 2011

          privind organizarea ediţiei 2011 a  Târgului Meşteşugarilor

Consiliul local al municipiului Sighişoara;

Având în vedere expunerea de motive a Primarului municipiului la propunerea de organizare a ediţiei 2011 a Târgului Meşteşugarilor;

Având în vedere proiectul prezentat în şedinţa ordinară a Consiliului Local Sighişoara din 28 aprilie 2011, de Fundaţia „Veritas” Sighişoara privind organizarea ediţiei a şaptea a Târgului Meşteşugarilor;

Având în vedere Avizul de principiu exprimat în şedinţa Consiliului Local din 28 aprilie 2011;


Ţinând cont de prevederile art. 17 din Legea nr. 213/1998 privind proprietatea publică şi regimul juridic al acesteia, cu modificările ulterioare, conform cărora statul şi unităţile administrativ-teritoriale pot da imobile din patrimoniul lor, în folosinţă gratuită, pe termen limitat, persoanelor juridice fără scop lucrativ, care desfăşoară activitate de binefacere sau de utilitate publică, ori servicii publice;

Având în vedere raportul de specialitate al Biroului Relaţii Publice cu propunerea de organizare a ediţiei 2011  a Târgului Meşteşugarilor în perioada 7-9 iulie 2011, îndeplinindu-se astfel procedurile legale;

Având în vedere avizele favorabile ale tuturor comisiilor pe domenii de specialitate;

Ţinând cont de prevederile art. 36 (2) lit. „c” şi „d”, (6) lit „a” pct. 4 şi 7, (9), art.45 (3), art. 115 (1) lit. „b” şi 124 din Legea nr.215/2001, republicată, cu completările şi modificările ulterioare;




H O T Ă R Ă Ş T E:

Art.1. Se aprobă desfăşurarea în Municipiul Sighişoara a Târgului Meşteşugarilor în perioada 7-9 iulie 2011 de către „Fundaţia Veritas” Sighişoara. 

Art.2. Se aprobă transmiterea în folosinţă gratuită pe perioada desfăşurării Târgului Meşteşugarilor a terenului aparţinând domeniului public pentru desfăşurarea manifestării situat în Piaţa Muzeului, între Turnul cu Ceas şi Casa Veneţiană, conform planului de situaţie Anexa nr. 1 care face parte integrantă din prezenta. 

Art.3. Primarul municipiului, Biroul Relaţii Publice şi Direcţia Administrarea Patrimoniului se încredinţează cu îndeplinirea prevederilor prezentei.

PRESEDINTE DE SEDINTA, 






Toth Tivadar










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Biroul relaţii cu publicul

1 ex. Direcţia administrarea patrimoniului ;

1 ex. Direcţia economică ;

10 ex.FA/FM

